
Diskusjon om arbeidsmiljømessige konsekvenser av midlertidighet

Henvisning
UiO utarbeidet en handlingsplan for reduksjon i UiOs andel midlertidig 
Ansatte i 2019 (www.uio.no/for-ansatte/arbeidsstotte/personal/midlertidighet ) 
Ett av tiltakene er: «Det skal avholdes årlig drøftingsmøte mellom det enkelte fakultets ledelse og tjenestemannsorganisasjonene om fakultetets bruk av midlertidig tilsetting, status, utvikling og tiltak for å redusere andelen». Formålet er å kontrollere og redusere UiOs bruk av midlertidig ansettelse, for å sikre at tidsavgrensede kontrakter begrenses til det som er strengt nødvendig.
Instituttene mottar en bestilling hvert år i januar/februar om å redegjøre om bruk av midlertidighet ved enheten for året før.

Bakgrunn
Et av punktene IMB må redegjøre for er arbeidsmiljømessige konsekvenser av midlertidighet. 
Det skal gjennomføres en felles (MED) ROS av arbeidsmiljømessige konsekvenser ultimo mars. Alle instituttene under MED er bedt om å komme med innspill.

Hva er målet med å ta saken opp i instituttrådet?
· Diskutere aktuelle problemstillinger og innhente innspill fra rådsmedlemmene 
· Er IMBs svar fra 2024 (se vedlegg) fortsatt dekkende? Har rådet flere/andre innspill?




Vedlegg:
· IMBs svar til arbeidsmiljømessige konsekvenser av midlertidighet fra drøfting i 2024





Vedlegg: IMBs svar til arbeidsmiljømessige konsekvenser av midlertidighet fra drøfting utført i 2024:

« 4.	Midlertidighet og påvirkning på arbeidsmiljøet
· Midlertidighet gir instituttet jevn tilgang til fornyet kompetanse og spesialistkompetanse for å løse de konkrete prosjektene hos oss. Det kan innebære nytt blikk på nåværende rutiner og arbeidsprosesser, også på viktige HMS-forhold. Midlertidighet kan sånn sett bidra til et mer dynamisk arbeidsmiljø med nye impulser både faglig og sosialt.
· Det kan være mindre mulighet og motivasjon til å bidra i fellesoppgaver som HMS, daglig drift, inneha verv etc. hos ansatte på kortvarige, midlertidige kontrakter.
· Fare for «kompetanselekkasje»: Kortvarige ansettelsesforhold kan påvirke langsiktig kompetansebygging for den enkelte midlertidig ansatte, samtidig som arbeidsgiver må bruke ressurser på å bygge opp verdifull kompetanse som vi mister etter kort tid.
· Utilstrekkelig kompetanseoverføring ved utskiftning av vitenskapelig eller teknisk-administrativt personale kan skape flere arbeidsoppgaver og føre til merbelastning på kollegaer
· Kort tidshorisont, særlig for internasjonale medarbeidere på midlertidige kontrakter, kan bety redusert mulighet og motivasjon til å lære seg norsk, sette seg inn i rutiner og UiOs regelverk, bli kjent med egne rettigheter og hva det betyr å være ansatt/bli integrert i UiO/norsk arbeidsliv. Lavere forpliktelse til UiO som arbeidsplass kan påvirke kulturbygging og evne til å skape fellesskapsfølelse.
· Midlertidighet kan bety usikre fremtidsplaner for den enkelte midlertidige ansatte.
Noen betraktninger om hvordan vi kan motvirke negative konsekvenser: 
· Opplæring og inkludering i miljøet av alle nye medarbeidere.
· Kompetanseutvikling på like vilkår.
· Bidra til å skape møteplasser for kulturbygging og sosialisering som også omfatter de midlertidige/internasjonale. 
· Informasjon på engelsk på UiOs nettsider og på e-post. Midlertidighet og internasjonalisering henger sterkt sammen ved vårt institutt.
· Vi opplever ISMOs arbeid som viktig ved UiO slik at midlertidige, internasjonale medarbeidere blir tatt imot på en profesjonell måte og får målrettet informasjon om rettigheter og plikter i norsk arbeidsliv. «

